Doložka finančných, ekonomických, environmentálnych vplyvov a vplyvov na zamestnanosť

Prvá časť: vyčíslenie odhadu dopadov na verejné financie

Neuplatnenie   ďalšieho  platu  v sume  polovice funkčného  platu  prinesie úsporu      2 223 mil. Sk. a posunom účinnosti ustanovenia § 19 zákona, ktoré bolo novelizované zákonom č. 131/2002 Z. z. a zákonom č. 408/2002 Z. z. na 1. september 2003, sa dosiahne úspora 1 203,9 mil. Sk. Predkladaný návrh zákona by v roku 2003 mal priniesť celkovú úsporu finančných prostriedkov štátneho rozpočtu v sume 3 426,9 mil. Sk. Vyčíslená úspora sa opiera o výpočty Ministerstva financií Slovenskej republiky v návrhu zákona o štátnom rozpočte na rok 2003.

Druhá časť: odhad dopadov na obyvateľov

	Ak by si súčasná nepriaznivá ekonomická situácia nevyžadovala reštriktívne opatrenia na výdavkovej strane štátneho rozpočtu na rok 2003, ustanovenia zákona, ktoré sa predkladanou novelou navrhujú zmeniť, by mali kladný dopad na obyvateľov. 

Tretia časť: vyčíslenie odhadu dopadov na životné prostredie

	Vládny návrh zákona nemá dopad na životné prostredie.

Štvrtá časť: odhad dopadov na zamestnanosť

	Vládny návrh zákona nemá vplyv na zamestnanosť.